תומאס ברודי-סאנגסטר

תומאס ברודי-סאנגסטר (באנגלית: Thomas Brodie-Sangster; נולד ב-16 במאי 1990) הוא שחקן אנגלי. מוכר בין היתר ממשחקו בסדרה "משחקי הכס" ובסדרה "גמביט המלכה", וכן ממשחקו בסרטים: "אהבה זה כל הסיפור", "נני מקפי - קסם של אומנת", "הלגיון האחרון" ו"הרץ במבוך". הוא גם דיבב את קולו של פרב פלטשר בסדרת האנימציה "פיניאס ופרב".

 ביוגרפיה 
ברודי-סאנגסטר נולד ב-16 במאי 1990 בסאת'ק שבמרכז לונדון. יש לו אחות, אווה, והוא הבן של השחקנים אנסטסיה (טאשה) ומארק ארנסט ברודי-סאנגסטר.

משפחתו של אביו של ברודי-סנגסטר הם במקור מהעיירה בנצ'ורי  שבסקוטלנד. אביו, מוזיקאי במקצועו, כיכב בעיבוד המוזיקלי של "מלך האריות" בגרמניה. מהצד של אמו הוא בן דוד שני של השחקן יו גרנט, לצידו שיחק בסרט "אהבה זה כל הסיפור" (סבתא רבתא שלו וסבתו של גרנט היו אחיות). סבא רבא שלו היה הסופר אנתוני ברטרם.

ברודי-סאנגסטר מנגן בגיטרה ובבס ולמד לנגן בגיטרה לשמאליים כאשר גילם את פול מקרטני בסרט "נער משום מקום".

קריירה
תפקידו הראשון היה בסרט הטלוויזיה "תחנת ג'ים" בשנת 2001. בהמשך אותה שנה הוא גם שיחק בסרט הטלוויזיה "נס הכרטיסים". בשנת 2002 שיחק בסרט הטלוויזיה "הילדה של בובי" וכן בסרט הקצר "גברת מיטלמאהיר". בשנת 2003 שיחק בסרט "אהבה זה כל הסיפור" בתור סאם והיה מועמד לפרס האמן הצעיר, פרס אגודת מבקרי הקולנוע בפיניקס ופרס סטלייט. באותה שנה הוא גם שיחק בסרט הדרמה "היטלר: עלייתו של הרשע" הקשור למלחמת העולם השנייה, בתפקיד היטלר הצעיר, וזכה בפרס נימפת הזהב בפסטיבל הטלוויזיוני ה-43 במונטה קרלו על תפקידו בסרט "הופקד".

בשנת 2005 הוא שיחק בסרט "נני מקפי - קסם של אומנת" בתור סיימון בראון, הבן הבכור במשפחה. על תפקידו בסרט היה מועמד לפרס אמן צעיר בקטגוריות הרכבת השחקנים הצעירים הטוב ביותר והשחקן הראשי הצעיר הטוב ביותר. ב-2007 הופיע בתפקיד אורח לשני פרקים בסדרת הטלוויזיה "דוקטור הו" וכן שיחק בתפקיד רומולוס אוגוסטולוס בסרט "הלגיון האחרון" והיה מועמד לפרס אמן צעיר בפעם הרביעית בקטגוריית השחקן הראשי הצעיר הטוב ביותר בסרט בינלאומי באורך מלא.

בין השנים 2007 ו-2015 דיבב את פרב פלטשר בסדרת האנימציה "פיניאס ופרב". הסדרה כללה 4 עונות, סרט וסדרת בת בשם "פיניאס ופרב מארחים". מאחר שהסדרה הופקה בארצות הברית כל קטעי הדיבוב של ברודי-סאנגסטר הוקלטו טלפונית או באולפנים באנגליה. לפי יוצרי הסדרה, הוא המדובב היחיד שלא פגש את צוות המדובבים.

בשנת 2009 גילם את דמותו של פול מקרטני בסרט "נער משום מקום" המספר על נעוריו של ג'ון לנון.

בין השנים 2013–2014 גילם את דמותו של ג'וג'ן ריד, בעונות השלישית והרביעית של הסדרה "משחקי הכס". ב-2014 גילם את דמותו של ניוט בסרט "הרץ במבוך". על משחקו בסרט היה מועמד לפרסי בחירת הנוער.

ב-2015 שיחק בסדרת הדרמה "וולף הול" בתפקיד ראלף סאדלר. בספטמבר אותה שנה שב לגלם את דמותו של ניוט בסרט ההמשך ל"הרץ במבוך": "הרץ במבוך: מבחני הכווייה" וזכה בפרסי בחירת הנוער בקטגוריית הסרט הנבחר, לצד דילן או'בריאן.

ב-25 בינואר 2018 יצא הסרט השלישי בסדרת הסרטים - "הרץ במבוך: תרופת המוות" שגם בו הוא לקח חלק.

בשנת 2020, שיחק במיני סדרה של נטפליקס, "גמביט המלכה", בתור שחקן השחמט בני ווטס.

בשנת 2022 שיחק במיני סדרה ביוגרפית "פיסטול" בתפקיד מלקולם מקלארן.

סרטי ברודי
בשנת 2006 הקים ברודי-סאנגסטר את חברת "סרטי ברודי" (Brodie Films), יחד עם אימו, טאשה ברטרם, "כדי ליצור הזדמנויות בתעשיית הקולנוע עבור כישרון בריטי חדש; סופרים חדשניים, שחקנים ובמאים". החברה התפרקה במאי 2013.

מוזיקה
בינואר 2010 הצטרף ברודי-סאנגסטר ללהקה "ווינט", בה אימו שרה, בתור נגן הבס.

חיים אישיים
ביולי 2022 פורסם כי ברודי-סאנגסטר נמצא בזוגיות עם השחקנית טאלולה ריילי , לאחר שהשניים הכירו כשעבדו יחד על הסדרה "פיסטול". ביולי 2023 פורסם כי השניים התארסו. השניים התחתנו ב-22 ביוני 2024 בהרטפורדשייר.

פילמוגרפיה
קולנוע
+שנהסרטתפקידהערות2003אהבה זה כל הסיפורסאםמועמד פרס סטלייט לשחקן המשנה הטוב ביותר בסרט קולנוע 2005נני מקפי - קסם של אומנתסיימון בראון2006טריסטן ואיזולדה טריסטן הצעיר2007הלגיון האחרון רומולוס אוגוסטולוס2009כוכב בהירסמואל בראונינער משום מקוםפול מקרטני2011HideawaysליאםDeath of a Superheroדונלד קלארקאלבטרוס מארק2012פורעי החוק (אנ')רוב2014הרץ במבוךניוטPhantom Haloסמואל אמרסון2015הרץ במבוך: מבחני הכווייהניוטמלחמת הכוכבים - פרק 7: הכוח מתעוררהקצין טניסון2018הרץ במבוך: תרופת המוותניוט2020לרכב על דרקון פיירדרייקדיבוב2022Sleep No Moreסמואל אמרסון2025Grand Prix of EuropeאדדיבובTBAMouse Guardדיבוב

 טלוויזיה 
+שנהסדרהתפקידהערות2001Station Jimהנריסרט טלוויזיה של BBCThe Miracle of the Cardsקרייג שרגולד סרט טלוויזיה של Ion Television 2002Stig of the Dumpבארנימיני-סדרהBobbie's Girlאלן לנגהאםסרט טלוויזיה של שואוטייםLondon's Burningסטיבןפרק: "Episode 6"2003היטלר: עלייתו של הרשע אדולף היטלר הצעירמיני-סדרהEntrustedתומאס פון גאלסרט טלוויזיה של ARDUltimate Forceגבריאלפרק: "What in the Name of God"2004Feather Boyרוברט נובאלמיני-סדרה2005Julian Fellowes Investigates: A Most Mysterious Murderג'ון דאףפרק: "The Case of the Croydon Poisonings"2006Molly: An American Girl on the Home Frontילד בתחרות איותסרט טלוויזיה של ערוץ דיסני2007–2015פיניאס ופרבפרב פלטשרדיבוב; 129 פרקים2007דוקטור הוטימות'י "טים" לטימר2 פרקים2008פינוקיו לוצ'יניולו פרק: "Part 2"2010Some Dogs Biteקאסיסרט טלוויזיה של BBC2010–2011פיניאס ופרב מארחיםפרב פלטשרדיבוב; 20 פרקים2011לואיס אדם דאגלספרק: "The Mind Has Mountains"פיניאס ופרב הסרט: המסע אל היקום המקבילפרב פלטשרדיבוב; סרט טלוויזיה של ערוץ דיסני2012Accusedג'ייק מורי2 פרקים2013–2014משחקי הכסיוג'ן ריד10 פרקים2014אבא אמריקאישותף של אייברידיבוב; פרק: "I Ain't No Holodeck Boy"2015וולף הולראלף סדלר מיני-סדרה2015–2020כנפי הרעם בפעולהג'ון טרייסי דיבוב; 68 פרקים2017יום האף האדום למעשה סאםסרט טלוויזיה קצר של BBC Oneחסרי אלוהים ווייטי ויןתפקיד ראשי; 7 פרקים2020גמביט המלכהבני ווטס4 פרקים
מועמד פרס אמי לבידור בפריים טיים לשחקן משנה במיני-סדרה או בסרט טלוויזיה 2022פיסטולמלקולם מקלארןתפקיד ראשי; 6 פרקיםInterrupting Chickenשוליית הקוסםדיבוב; פרק: "Dr. Chickenstein / The Sorcerer's Thesaurus"2023דודג'רג'ק דוקינס תפקיד ראשי; 8 פרקים2024Unsinkableהוקינסתפקיד ראשי; 11 פרקיםWolf Hall: The Mirror and the Lightראלף סדלר תפקיד ראשי; 6 פרקים

מועמדויות ופרסים
שנה  פרויקט  טקס  קטגוריה  תוצאה2003  Entrusted  נימפת הזהב בפסטיבל הטלוויזיה במונטה קרלו  השחקן הטוב ביותר במיני סדרה  2004  אהבה זה כל הסיפור פרס אגודת מבקרי הקולנוע בפיניקס  השחקן הטוב ביותר בתפקיד ראשי או משני (נוער)  הרכב השחקנים הטוב ביותר: אהבה זה כל הסיפור  פרס סטלייט  שחקן המשנה הטוב ביותר  פרס אמן צעיר  השחקן הטוב ביותר בסרט באורך מלא - שחקן משנה צעיר  2007 נני מקפי - קסם של אומנתפרס אמן צעיר  הרכב השחקנים הצעירים הטוב ביותר בסרט מלא   השחקן הראשי הצעיר הטוב ביותר בסרט באורך מלא  2008  הלגיון האחרון   פרס אמן צעיר  השחקן הראשי הצעיר הטוב ביותר בסרט בינלאומי באורך מלא  2015 הרץ במבוך פרסי בחירת הנוער 2015  הסרט הנבחר: הדירוג הטוב ביותר  הכימיה הטובה ביותר (משותף עם דילן או'בריאן)  2016  הרץ במבוך: מבחני הכווייה  פרסי בחירת הנוער 2016  הכימיה הטובה ביותר (משותף עם דילן או'בריאן)  2018  הרץ במבוך: תרופת המוות  פרסי בחירת הנוער 2018  הסרט הנבחר: אקשן  

קישורים חיצוניים

הערות שוליים

קטגוריה:שחקני קולנוע וטלוויזיה אנגלים
קטגוריה:שחקנים ילדים אנגלים
קטגוריה:אנגלים שנולדו ב-1990